ඖෂධ වර්ග කිහිපයක් පමණක් රෝහල් පාලනාධිකාරියේ මැදිහත්වීමෙන් කාමර කිහිපයක ගබඩා කර තිබෙනවා.රෝහල් පාලනාධිකාරිය පවසන්නේ ඒවාද ඖෂධ ගබඩා කිරීමේ ප්‍රමිතියෙන් යුත් ඒවා නොවන බවයි.මේ  ගැටලු සහගත තත්ත්වය සම්බන්ධයෙන් පළාත් සෞඛ්‍ය අමාත්‍යාංශ ලේකම් ටී.බී විකුමසිංහ මහතාගෙන් කළ විමසීමකදී පැවසුවේ කොරිඩෝව තුළ ඇති ඖෂධ තොගය ආරක්ෂිත ස්ථානයක් වෙත යොමු කිරීමට උපදෙස් ලබා දුන් බවයි.ලබන වසර වන විට රෝහලට නිසි ප්‍රමිතියෙන් යුත් ඖෂධ ගබඩාවක් ලබා දීමට පියවර ගන්නා බවද ඔහු හිරු ප්‍රවෘත්ති වෙත තහවුරු කළා.කෙසේ වෙතත් මෙතෙක් කලක් බලධාරීන්ගේ ඇස නොගැසුනු පුත්තලම මූලික රෝහලට  නිසි ප්‍රමිතියෙන් යුත් ඖෂධ ගබඩාවක් ලබා දෙන තෙක් හිරු ප්‍රවෘත්ති අවධානයෙන්.